**ELŐTERJESZTÉS**

**Tiszavasvári Város Önkormányzata Képviselő-testületének**

**2020. február 13-án tartandó rendkívüli ülésére**

Az előterjesztés tárgya: Környezeti vizsgálat szükségességének megállapítása Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített településszerkezeti terv és leírás tervezet, valamint helyi építési szabályzat és szabályozási terv tervezet 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb - mely magában foglalja a 0996/1 hrsz., 0996/2, és 0996/3 hrsz.-ú területeket - területére vonatkozóan.

Mellékletek: Beérkezett vélemények (14 db)

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/708-1/2020

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
| Zoboki Bernadett mb. főépítész | bernadett.zoboki@gmail.com |
| Dudás Ede településtervező | dudas.ede1@t-online.hu |
|  |  |

Egyéb megjegyzés: -

Tiszavasvári, 2020. február 12.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

Környezeti vizsgálat szükségességének megállapítása Tiszavasvári Város a 314/2012 (XI.8.) Korm. rendelet tartalmi követelményei és eljárásrendje

alapján készített településszerkezeti terv és leírás tervezet, valamint helyi

építési szabályzat és szabályozási terv tervezet 0961, 0989 és 1016/1 hrsz.

alatti csatornák - Keleti főcsatorna - 0996/12 és 0998 hrsz. alatti utak által határolt tömb - mely magában foglalja a 0996/1 hrsz., 0996/2., és

0996/3. hrsz.-ú területeket- területére vonatkozóan

Tisztelt Képviselő-testület!

A Város teljes közigazgatási területre vonatkozó új településszerkezeti terv és leírás, valamint új helyi építési szabályzat és szabályozási terv készítése folyamatban van. Az új Településfejlesztési Koncepció a 307/2019. (VIII.29.) Kt. számú határozattal jóváhagyásra került, mellyel párhuzamosan a településszerkezeti terv és leírás tervezet, valamint helyi építési szabályzat és szabályozási terv tervezet (továbbiakban együtt: településrendezési eszközök tervezet) kidolgozása megtörtént, valamint a 314/2012. (XI.8.) Korm. rendelet alapján előírt szükséges alátámasztó javaslat munkarészek is elkészültek. A Településfejlesztési Koncepcióhoz és a településrendezési eszközök tervezetéhez közös megalapozó vizsgálat készült.

**Magyarország Kormánya a 1145/2019. (III.20.) Korm. határozattal** (továbbiakban: Korm. határozat) **döntött a 2020. évi öntözésfejlesztések 2019. évi előkészítési, tervezési feladatairól, ezen belül a *"Keleti-főcsatorna és övcsatornáinak I. böge (4+678 - 44+565) mederszelvény rekonstrukciós munkái"*-ról.** A Korm. határozat 5. pontja szerint az előkészítési fázisokat, valamint a beruházásokat az Országos Vízügyi Főigazgatóság (1012 Budapest, Márvány utca 1/d) valósítja meg.

Az új településrendezési eszközök véleményeztetési szakaszában érkezett a fenti beruházáshoz kapcsolódóan a VIZITERV Environ Környezetvédelmi és Vízügyi Tervező, Tanácsadó és Szolgáltató Kft. (4400 Nyíregyháza, Széchenyi utca 15. III.em.) kérelme az Önkormányzathoz. A kérelmében ismertette, hogy az I. böge nyilvántartási állapotának helyreállítása a meder szakaszos kotrásával, iszap eltávolításával, a műtárgyak szükségszerinti helyreállításával jár. Az iszap eltávolítás részben úszó kotró segítségével hidromechanizációs eljárással történik, az így kikerülő iszap elhelyezéséről zagykazettákban gondoskodva. A zagykazetták kialakításához területszerzés lefolytatása szükséges. A Tiszavasvári 0996/1, 0996/2, 0996/3 hrsz-ú erdőgazdálkodási terület általános övezetben helyezkednek el. A településrendezési eszközökben a területekre vonatkozó övezeti előírások nem megfelelőek, a területszerzéshez szükséges építésügyi záradék ezen ingatlanokra csak a településrendezési eszközök módosítását követően, a területek vízgazdálkodási célú területté nyilvánítása után adható ki.

Tiszavasvári Város Önkormányzata Képviselő-testületének a 2/2020. (I.17.) Kt. számú határozatában támogatta a településrendezési eszközök kidolgozásának megindítását és a területet kiemelt fejlesztési területté nyilvánította.

**A környezetvédelem érdekeinek jogszabályi előírás alapján érvényesülnie kell** az országos, térségi, települési és az ágazati koncepciók, programok, **tervek készítése, megvalósítása során.**

**Az egyes tervek, illetve programok környezeti vizsgálatáról szóló 2/2005.(I.11.) Korm. rendelet (továbbiakban: Rendelet) előírásai rögzítik azt, hogy a településrendezési eszközök módosítása során a várható környezeti hatásuk jelentőségének eseti meghatározása alapján dönthető el a környezeti vizsgálat szükségessége.**

**A kidolgozó, azaz az Önkormányzat a településrendezési eszközeinek tárgyi módosítása során a Rendelet 4. § (2) bekezdés szerinti véleményeztetést lefolytatta**. A környezeti vizsgálat eseti eldöntésére vonatkozó eljárás véleményei beérkeztek, melyek az előterjesztés mellékletét képezik. **A beérkezett véleményekről a megbízott főépítész összefoglaló főépítészi szakmai kiértékelést készített, amely áttekintést ad a környezet védelemért felelős szervektől beérkezett véleményekről.** Megállapításra került, hogy az eljárásba bevont szervek a tárgyi terület vonatkozásában nem tartották szükségesnek a környezeti értékelés munkarész kidolgozását, továbbá a településrendezési eszközök módosításához csatolt vizsgálati munkarészek sem indokolják ennek elkészítését, ezért szakmailag nem szükséges a környezeti értékelés munkarész elkészítése. **A Rendelet értelmében Képviselő-testületi döntést kell hozni a környezeti vizsgálattal kapcsolatban.**

Tisztelt Képviselő-testület, a tárgyi területre vonatkozó településrendezési eszközök készítéséhez a környezetvédelemért felelős szervek véleményeiben foglaltak és a főépítészi javaslattétel alapján a környezeti értékelés munkarész készítésétől történő eltekintést javasolom.

Tiszavasvári, 2020. február 12.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**...../2020. (II.13.) Kt számú**

**határozata**

**Környezeti vizsgálat szükségességének megállapítása Tiszavasvári Város a 314/2012 (XI.8.) Korm. rendelet tartalmi követelményei és eljárásrendje alapján készített településszerkezeti terv és leírás tervezet, valamint helyi építési szabályzat és szabályozási terv tervezet 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb - mely magában foglalja a 0996/1 hrsz., 0996/2, és 0996/3 hrsz.-ú területeket - területére vonatkozóan**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva, valamint a 2/2005. (I. 11.) Korm. rendelet 4. § (1) bekezdésében kapott felhatalmazás alapján a 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére vonatkozó településrendezési eszközeihez tartozó környezeti vizsgálat szükségességének eseti eldöntéséhez kapcsolódó előterjesztést megtárgyalta, és az alábbi határozatot hozza:

1. Megismerte a környezetvédelemért felelős államigazgatási szervek véleményeiben és az 1. mellékletben szereplő táblázat szerinti főépítészi és településtervezői kiértékelésben foglaltakat, melyek alapján úgy dönt, hogy **a 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére vonatkozó településrendezési eszközökhöz kapcsolódó környezeti értékelés munkarészt nem készítteti el.**

2. Felhatalmazza a polgármestert, hogy a 0961, 0989 és 1016/1 hrsz. alatti csatornák - Keleti főcsatorna - 0996/12 és 0998 hrsz. alatti utak által határolt tömb területére vonatkozó településrendezési eszközök tervezetét a kapcsolódó munkarészekkel együtt küldje meg tárgyalásos eljárás keretein belüli végső szakmai véleményezésre az állami főépítésznek a záró szakmai véleményének megkérése céljából.

3. Felkéri a polgármestert, hogy a döntésről tájékoztassa a kérelmezőt, a megbízott főépítészt és a megbízott településtervezőt.

**Határidő:** azonnal **Felelős:** Szőke Zoltán polgármester

**SzőkeZoltán Dr. Kórik Zsuzsanna**

**polgármester jegyző**